**Програм рада**

**Регионалног центра за професионални развој**

**запослених у образовању Смедерево за 2024. годину**

1. **Уводни део – о формирању, ресурсима и кадровској структури установе**

Центар за професионални развој запослених у образовању Смедерево са дефинисаним стандардима и правилима пословања, примењује и спроводи стратегију стручног усавршавања у региону. Центар у сарадњи са другим битним чиниоцима система образовања Републике Србије организује семинаре и стручне скупове, као и друге видове едукација и стручног усавршавања.

 Регионални центри и Центри за стручно усавршавање обједињени су Мрежом регоналних центара и центара за стручно усавршавање којих у Србији има 13 и то: Ниш, Лесковац, Крушевац, Крагујевац, Ужице, Чачак, Нови Пазар, Шабац, Кикинда, Кањижа, Сомбор, Књажевац и Смедерево. По својој основној концепције постоји фундаментална сличност између центара, али је истовремено присутна и различитост која произилази из специфичности одређеног региона и захтева Оснивача ових установа.

**1.1.Формирање установе**

На основу међудржавног уговора којим се прописује унапређење и сарадња у области образовања и васпитања, потписаног између Владе Републике Србије и Владе Швајцарске Конфедерације, Град Смедерево је 2009. године донео Одлуку о оснивању Регионалног центра за професионални развој запослених у образовању Смедерево. Уз финансијску подршку швајцарске Aгeнциje зa рaзвoj и сaрaдњу (Swiss Agency for Development and Cooperation – SDC) и учешће Града Смедерева са једном трећином финансијских средстава, установа је основана и почела је са радом 2010. године.

* 1. **Ресурси установе**

 Нaкoн двe фaзe aдaптaциje прoстoрa на другом и трећем спрату дела зграде некадашњег „Moнoпoла“, на адреси Горанска б. б. у Смедереву, дoбиjeнa je веома функциoнaлнa цeлинa површине преко 1200 квадратних метара у којој су изузетни услови за организацију различитих облика стручног усавршавања и целодневни боравак гостију, а бригом и наставком улагања и квалитетног одржавања у претходном периоду, простор је и даље репрезентативан у сваком погледу.

На другом спрату, где се налази први ниво Регионалног центра за професионални развој запослених у образовању, налази се савршено технички опремљен простор који се простире на 600 квадратних метара – поред канцеларијског простора, ту се налазе сале и учионице које су на располагању корисницима услуга за организацију семинара, трибина, дискусија, конгреса, презентација, округлих столова и другог:

* конгресна сала са 150 места (климатизована, са уграђеним озвучењем, интернет-конекцијом, 2 пројектора и интерактивном таблом);
* 3 учионице са 20 – 35 места (климатизоване, са бежичном интернет-конекцијом, пројекторима, фиксираним или мобилним, интерактивним таблама и лаптоповима);
* рачунарска учионица са 20 умрежених рачунара (наведени рачунари су током 2020. године надограђени и ојачани у складу са захтевима корисника)

На трећем спрату, где је други ниво Регионалног центра за професионални развој запослених у образовању, налази се трпезаријски простор капацитета до 50 места и смештајни капацитети којима су створени одлични услови за смештај, исхрану и целодневни боравак гостију у Смедереву. У климатизованом простору, опремљеном кабловском телевизијом, видео-надзором и интернет-конекцијом Регионални центар има 40 расположивих кревета у трокреветним, четворокреветним и петокреветним собама и апартманима.

Током 2021. и 2022. године радни простор (канцеларије и ходници) и великим делом смештајни простор са улазним холом је окречен, а извршена је и реконструкција степеништа за улаз у крило зграде где је смештен Регионални центар за професионални развој запослених у образовању, те је простор веома пријатан за рад, а веома се води рачуна и о осталој опреми и средствима за све намене које се реализују у оквиру функционисања Центра (рачунарска опрема, друга опрема и намештај у смештајном делу). Током 2023. године завршено је и кречење и преосталих простора у Центру, пре свега конгресне сале и три учионице у којима се обављају обуке, семинари и други скупови.

Повољна локација и близина Београда доприносе томе да програме образовног карактера у Регионалном центру не организују и не посећују само заинтересовани корисници из Смедерева и Подунавског округа него и многи гости из других градова Србије, али и из иностранства.

* 1. **Кадровска структура у установи**

Регионални центар за професионални развој запослених у образовању Смедерево има 12 запослених радника, од којих је 10 запослених на неодређено, на одређено 1 постављено лице (в. д. директор установе), као и 1 радница на одређено време од 3. априла 2023. године због повећаног обима коришћења смештајних капацитета у центру. Изменом систематизације током 2023. године, а по добијеној сагласности Владе за попуну радног места и Комисије за давање сагласности за ново запошљавање и додатно радно ангажовање код корисника јавних средстава од 28. новембра 2023. од 12. децембра извршен је пријем извршиоца са ВСС на радно место координатор организације пројеката. Једна радница Граског стамбеног предузећа обавља чишћење у установи.

Стручна спрема (образовање) запослених :

- 6 запослена са високом стручном спремом, то су: в.д. директор, руководилац финансијско- рачуноводствених послова, дипломирани економиста за финансијско-рачуноводствене послове , 2 истраживача/аналитичара и координатор организације пројеката);

-3 запослена са вишом стручном спремом, то су: 2 самостална правна сарадника и 1 сарадник у протоколу- радница која се по пресуди суда вратила на посао почетком 2020. године);

-3 запослена са средњом стручном спремом, то су: радник на одржавању објекта – дoмар, мајстор одржавања, магационер-екoнoм и радник на одређено која има радно место магационер/економ, а прерасподелом остали запослени обављају и друге послове који нису систематизовани, а тичу се организације смештаја када се исто организује у Центру.

Одлуком о максималном броју запослених на неодређено време за сваки организациони облик у систему локалне самоуправе Града Смедерева од 2018. годину **предвиђено је да Регионални центар за професионални развој запослених у образовању има 11 запослених на неодређено време** .

Примарна делатност Регионалног центра за професионални развој запослених у образовању Смедерево обухвата, сем обављања послова стручног усавршавања просветних радника и других корисника услуга установе, и послове промоције науке у оквиру Научног клуба Смедерево.

1. **Финансирање рада установе**

Финанирање рада установе Регионалног центра за професионални развој запослених у образовању Смедерево-као индиректног корисника буџета се врши из средстава Буџета Града Смедерева.

 Важно је знати да су се од 2020. години сви приходи и индиректних буџетских корисника уплаћују на наменске рачуне Буџета Града, док само евиденцију о остварењу oвих прихода (ванбилансно) воде буџетски корисници (овог пута установа Регионални центар Смедерево). По упутству за израду Буџета и за 2024. годину и остали извори средстава се преносе на Буџет Града Смедерева, тако да је комплетно финансирање установе из средстава Буџета града Смедерева. Неутрошена наменска средства из Републике су на рачуну Буџета Града и представљаће изворе за финансирање у наредној години као извори из Буџета, са напоменом да правдање само средстава ЦПН-а ће се посебно евидентирати и пратити.

 Приходе за буџет града од продаје услуга установа оствараје: изнајмљивањем простора за организацију различитих видова едукације; коришћењем смештајних капацитета, обезбеђењем услуга освежења у току одржавања скупова, док наплату врши и за котизације за организацију семинара које организује за просветне раднике и друге запослене у образовним установама, док један део прихода остварује продајом својих акредитованих програма за стручно усавршавање запослених у образовању који се организују у другим образовним установама. Такође Центар наплаћује и приходе од боравишне таксе за коришћење преноћишта и смештаја у Центру и исти се уплаћују на наменски рачун Буџета Града Смедерева.

Поред наведених прихода Регионални центар за професионални развој запослених у образовању Смедерево има и средства из осталих извора – наменска средства за пројекте из области промоције и популаризације науке, добијана уговором са Центром за промоцију науке у Београду, а по изворима наведена средства су средства Републичког буџета, док пратимо и друге изворе средстава и конкуришемо за програме који се односе на рад Центра, као и код других институција и донатора.

1. **Циљеви и задаци рада установе**

Регионални центaр за професионални развој запослених у образовању Смедерево установа је у којој се организују различити облици обука (семинари, трибине, дискусије, конгреси, презентације, округли столови и други видови едукације) не само за просветне раднике са територије Града Смедерева и околних градова, него и за запослене у другим делатностима – социјалне раднике, раднике локалних самоуправа, здравствене раднике и друге.

У оквиру Регионалног центра постоји и Научни клуб Смедерево основан 2016. године са основним циљем децентрализације науке, односно шире популаризације и промоције научно-истраживачких достигнућа у Смедереву, али и околним градовима. Научни клуб Смедерево место је где ученици, наставници и и научни радници изводе експерименте, организују радионице и трибине како би кроз стицање нових знања популарисали науку и истраживање.

У 2021. године потписан је Анекс 1 меморандума о сарадњи Града Смедерева, Центра за промоцију науке Београд и Регионалног центра за професионлни развој запослених у образовању Смедерево чиме је продужена сарадња на период од 5 година, почев од 17. маја 2021. год. којим су дефинисане обавезе и услови даље сарадње и рад Научног клуба и формирање Научног парка у Смедереву, те је додат нови, шести модалитет сарадње: учествовање у јавном позиву за финансијску подршку пројектима промоције и популаризације науке који објављује Центар за промоцију науке, као и другим активностима које се финансирају посредством Центра за промоцију науке.

У Регионалном центру Смедерево стратегија стручног усавршавања у региону примењује се и спроводи у складу са стратегијом коју је развио Центар за професионални развој Завода за унапређивање образовања и васпитања (ЗУОВ), а у сарадњи са другим битним чиниоцима у образовању.

Примарни циљеви и задаци Регионалног центра за професионални развој запослених у образовању у Смедереву су:

* анализа потреба за стручним усавршавањем запослених у образовању;
* анализа понуде програма стручног усавршавања;
* планирање и реализација обука и других видова стручног усавршавања;
* помоћ и подршка при креирању програма стручног усавршавања;
* евалуација квалитета стручног усавршавања и примене у пракси различитих облика стручног усавршавања;
* популаризација науке кроз учешће у различитим домаћим и међународним пројектима или кроз осмишљавање разноврсних радионица, предавања, трибина на локалном подручју;
* учешће у домаћим и међународним програмима из области професионалног развоја запослених у области промоције науке, научних истраживања и достигнућа.

У остваривању примарних задатака и циљева Регионални центар за професионални развој запослених у образовању Смедерево остварује сарадњу са свим установама/институцијама у области образовања и васпитања које су од релевантног значаја на пољу стручног усавршавања запослених и популаризације науке –другим центрима за стручно усавршавање у Србији, Заводом за унапређивање образовања и васпитања (ЗУОВ), Заводом за вредновање квалитета образовања и васпитања (ЗВКОВ) и Центром за промоцију науке.

Такође, Центар остварује сталну сарадњу и са Министарством просвете, науке и технолошког развоја Републике Србије, Школском управом Пожаревац и другим школским управама, сарадњу са свим образовно-васпитним установама које остварују делатност на територији Града Смедерева (основне и средње школе, предшколска установа „Наша радост“), сарадњу са другим установама културе (Музеј у Смедереву, Историјски архив Смедерево, Народна библиотека Смедерево, Центар за културу Смедерево), сарадњу са организацијама/институцијама других делатности са територије Града Смедерева и сарадњу са локалном самоуправом.

Циљеве и задатке Регионални центар за професионални развој запослених у образовању Смедерево остварује и у оквиру Мреже регионалних центара и центара за стручно усавршавање Србије чији је члан. Мрежа РЦ и ЦСУ је удружење у којем се подстиче сарадња, размена искустава, примери добре праксе и информација о свим сегментима рада између 13 центара за стручно усавршавање у Србији, оформљених у складу са стратешким опредељењима и принципима децентрализације, једнакости и доступности стручног усавршавања.

**4. Активности у оквиру програма рада за 2024. годину**

 Програм рада Регионалног центра за професионални развој запослених у образовању Смедерево за 2024. годину, као и конкретне активности које из њих проистичу, утврђене су актом о оснивању установе и другим законским актима које прописују програмске активности у делатности стручног усавршавања и области промоције науке. План и програм рада установе условљени су циљевима и задацима у раду и, као и претходних година, и у наредној години наставиће се са њиховим усклађивањем са активностима на националном и регионалном нивоу, као и са конкретним потребама запослених у предшколским, основношколским и средњошколским образовно-васпитним установама.

ТАБЕЛА ИНДИКАТОРА ЗА 2024. год.- ЦИЉЕВИ-ФУНКЦИОНИСАЊЕ РЕГИОНАЛНОГ ЦЕНТРА ЗА ПРОФЕСИОНАЛНИ РАЗВОЈ ЗАПОСЛЕНИХ У ОБРАЗОВАЊУ (индикатори преузети из Одлуке о финансирању Града Смедерева за 2024. годину)

|  |  |  |  |
| --- | --- | --- | --- |
| ЦИЉЕВИ | ИНДИКАТОРИ | Базна вредност 2023. год.-из извештаја о раду | **Циљана вредност за 2024. год.** |
| Функционисање РЦ | Број семинара за стручно усавршавање | **21****(458 жена и 57 мушкараца)** | **30**70%жена и 30% мушкараца |
| Функционисање РЦ | Број различитих облика едукације | **156** | **120** |
| Функционисање РЦ | Број преноћишта | **778****464 мушкараца и 314 жена** | **1500**60% мушкараца и 40% жена |
| Функционисање РЦ | Број догађаја за Ноћ истраживача и других радионица и програма у оквиру Научног клуба | **34** | **30** |

 Од 2023. годину Центар уводи индикаторе родне равноправности за програмске активности где имамо упис корисника (пријава на преноћиште, као и присуство семинарима који се организују преко Регионалног центра за професионални развој запослених у образовању)

**4.1. Организовање програма стручног усавршавања наставника, васпитача и стручних сарадника, акредитованих за период школске 2022/2023, школске 2023/2024. и школске 2024/2025 године**

Професионални развој наставника представља континуиран процес стицања, проширивања и продубљивања знања и вештина које су релевантне за подизање квалитета наставе. Стручнo усaвршaвaњe зaпoслeних у oбрaзoвaњу пoстao je нeизoстaвaн сeгмeнт перманентног, цeлoживoтнoг учeњa и унaпрeђeњa квaлитeтa рaдa нaстaвникa, васпитача, стручних сaрaдникa и дирeктoрa. O свoм стручнoм усaвршaвaњу, кoje пoдрaзумeвa кaкo интерне активности у школи, тaкo и екстерне акредитоване обуке, мoрa вoдити рaчунa свaки прoсвeтни рaдник кojи жeли дa унaпрeђуje свoj рaд, учини гa квaлитeтниjим, крeaтивниjим и приjeмчијивим зa дaнaшњe учeникe.

Члан 55. Закона о основама система образовања и васпитања („Сл. гласник РС“ бр. 88/2017 и 27/2018 – др. закони) прописује да центри за стручно усавршавање остварују делатност стручног усавршавања наставника, васпитача, стручних сарадника, директора и других учесника у остваривању образовања и васпитања у складу са законом, при чему остварују сарадњу са свим организацијама на републичком и локалном нивоу које су од значаја за стручно усавршавање.

Током 2021. године у „ Службеном гласнику РС“ бр.109 од 19. новембра 2021. донет је и објављен нов Правилник о сталном стручном усавршавању и напредовању у звање наставника, васпитача и стручих сарадника и чланом 10. наведеног правилника утврђено је да Завод расписује конкурс за одобравање програма обуке сваке треће године и одобрава их на период од три радне, односно школске године. Конкурс је био отворен до 25. децембра 2021. године, а резултати конкурса су објављени почетком јуна 2022. године. До тог периода могли су се реализовати постојећи одобрени и акредитовани програми у текућој школској години, а сада се спроводе нови програми чија је акредитација одобрена за школску 2022/2023. годину и примењује се за наредне две школске године.

Члан 23. Новог Превилника дефинише да у оквиру пуног радног времена сваки запослени на пословима образовања има право и дужност да сваке школске године :

* оствари најмање 44 сата стручног усавршавања које предузима установа из члана 6. Став 1. овог правилника- то је у самој установи (извођењем угледних часова, демонстрирањем поступака, метода и техника учење и других наставних, односно васпитних активности)
* **Похађа најмање један програм стручног усавршавања који доноси министар или одорени програм из Каталога програма стручног усавршавања из члана 4. Став 1. Тачка 2) и 4) овог правилника, за које су организовани радним даном, у складу са Законом и посебним колективним уговором, има право на плаћено одсуство, а то су програми које управо реализују Центри за стручно усавршавање, тј. обавеза је да сваки запослени обави бар једну обуку из Каталога годишње, односно бира најмање 5 обука у петогодишњем циклусу.**

Систем сталног стручног усавршавања у Србији је у протеклих петнаест година превалио велики пут, на коме су РЦ и ЦСУ имале велики допринос, нарочито у сегменту освешћивања запослених у образовању и васпитању у вези са потребом сталног стручног усавршавања.У тим годинама, док се та врста свести није развила, у недостатку неких учинковитијих пракси и искуства, бројеви бодова остварених на програмима стручног усавршавања одређивање законског минимума броја сати су се показали као учинковити. Међутим, систем сталног стручног усавршавања није коначан, већ систем који се изнова унапређује, у складу са потребама и правцима које савремени образовни систем дефинише условило је и измене Правилника у правцу даљег сазревања запослених у образовању и њиховог осамостаљивања да облике стручног усавршавања и избор програма бирају у складу са својим потребама, али и потребама обрзовног система, те је управо у томе активније ангажовање РЦ за професионални разовој запослених у обрзовању Смедерево пресудно у реализацији програма рада у наредном периоду.

Зато је програмска активност од приоритетне важности у делатности Регионалног центра за професионални развој запослених у образовању Смедерево организација акредитованих семинара који се налазе у Каталогу програма сталног стручног усавршавања наставника, васпитача и стручних сарадника Завода за унапређивање образовања и васпитања.

Очекивани исходи ове програмске активности: наставни кадар са територије Града Смедерева и околних општина/градова оствариће потребне услове за своје стручно усавршавање и напредовање, а оствариће се и испуњење предвиђених законских обавеза везаних за тај процес, и то уз значајне уштеде за буџет локалне самоуправе.

**Приоритетне области новог циклуса за акредитацију програма**, а на основу идентификованих развојних тенденција, праваца и приоритета у процесу реформи система образовања и васпитања, насталих анализом различитих стратешко-реформских докумената, програма наставе и учење, резултата националних и међународних истраживања и извештаја са спољашњег вредновања образовно-васпитних установа у Србији **за којима постоје потребе за обуку наставника, васпитача и стручних сарадника су:**

-примена инклузивног и демократског приступа у васпитању и образовању у циљу обезбеђицања квалитетног образовања за све

-јачање компетенција за процењивање остварености образовно-васпитног рада и постигнућа ученика

-методика рада са ученицима којом се подстиче развој функционалних знања, вештина и ставова

-унапређење стручних- предметно-методичких, педагошких и психолошких знања запослених у образовању

-јачање васпитне улоге установе у правцу развоја интеркултуралног образовања и формирање вредносних ставова неопходних за живот и рад у савременом друштву

-унапређивање дигиталних компетенција и употреба информационо-комуникационих технологија у реализацији образовно-васпитног процеса

-јачање компетенција за организацију и управљање радом установе

-јачање компетенција запослених у предшколској установи за примену програмске концепције „Године узлета“

-развијање културе заједнице учења у предшколској установи

Број планираних семинара током 2024. године: 30 семинара.

Очекивано присуство (према пројекцијама из претходних година): 800 просветних радника, васпитача и стручних сарадника

**4.2.Организовање и реализација различитих облика едукације за запослене у просвети и делатностима ван просвете (трибине, стручни скупови, обуке, округли столови, конференције, предавања, саветовања, радионице, презентације, симпозијуми, вебинари)**

Имајући у виду законске и подзаконске акте који и у делатностима ван просвете прописују стално стручно усавршавање запослених, а захваљујући одличним ресурсима који су на располагању корисницима ради организације различитих облика едукације (сале, рачунарска учионица, техничка опремљеност, бежични интернет и друго), и током 2024. године Регионални центар биће логистичка подршка у организацији бројних догађаја значајних за стручно усавршавање и напредовање, промоцију пројеката и друге сличне активности.

Корисници услуга Центра су, сем просветних радника и струковних удружења наставника, и многобројне установе, удружења и организације са територије Смедерева, Подунавског округа, али и из других крајева Србије, која у оквиру својих активности имају и предвиђене обуке за стручно усавршавање. Такође, корисници услуга Регионалног центра често су и реализатори међународних пројеката који се спроводе у партнерству са институцијама Републике Србије и који су подршка развоју локалних самоуправа.

Непосредним уговарањем или учешћем на захтеваним тендерским процедурама настојаћемо да употпунимо активности Центра за друге обуке које смо кадри да реализујемо полазећи од просторних, кадровских и техничких капацитета. Ту су већ стварени предуслови за реализацију обука које спроводи Национална академија за јавну управу, где смо прошли акредитацију као организатор обука у 2020. години, а 31.10.2022. године Решењем НАЈУ утврђена је нова листа области стручног усавршавања, где је Регионални центар добио акредитацију спроводиоца области стручног усавршавања за одређене области за јавну управу.

Стога је једна од програмских активности одржавање што већег броја додатних облика едукације и проширење делатности у области стручног усавршавања и ван области просвете. У остваривању ове програмске активности Регионални центар руководи се циљем да као установа буде незаобилазни фактор у Смедереву и региону када је реч о свим облицима едукације, афирмисања знања, популаризације резултата наставе, истраживања и науке, али и незаобилазан фактор када је реч о привредном и економском развоју грађана Смедерева и локалне самоуправе у целини.

У остваривању ове програмске активности стичу се јавни приходи (изнајмљивање простора корисницима који нису део образовно-васпитног система), а који се преносе установи за покриће трошкова рада установе.

Број планираних догађаја у вези са разноврсним облицима едукације запослених у свим делатностима током 2024. године: 120 догађаја.

**4.3.Подршка раду стручних друштава наставника**

На територији Града Смедерева и Подунавског округа активно ради Друштво учитеља Смедерева, Друштво за српски језик и књижевност за Подунавски округ, Подружница Подунавског округа Друштва физичара Србије, Друштво математичара, Друштво историчара Подунавског округа, у 2019. год. основана је Подружница психолошко-педагошких сарадника, али је ради успостављања боље сарадње и комуникације међу наставницима, размене искустава из наставне праксе, побољшања образовно-васпитног процеса и развијања љубави према науци код ученика од кључног значаја да се и наставници других наставних предмета уједине у остваривању заједничке мисије, задатака и циљева.

Регионални центар за професионални развој запослених у образовању планира да током 2024. године подстакне наставнике различитих наставних предмета/области на формирање стручних друштава и осмишљавање разноврсних активности. Планирано ће остварити презентацијом позитивних искустава стручних друштава која активно остварују своју делатност и тиме популаризују годинама најбоље резултате наставе својих предмета.

**4.4.Промоција акредитованих програма стручног усавршавања Регионалног центра**

Једна од основних програмских активности Регионалног центра за професионални развој запослених у образовању јесте давање подршке просветним радницима у акредитацији програма стручног усавршавања наставника, васпитача и стручних сарадника.

 Циљ стручног усавршавања запослених у образовању је да наставни кадар у Смедереву, и у ширем окружењу, добије услове за свој стручни напредак, а уједно и испуни законске обавезе везане за тај процес.

 На основу Новог Правилника о сталном стручном усавршавању и напредовању у звање наставника, васпитача и стручних сарадника који је донет 19. новембра 2021. године, 22. новембра 2021. године расписан је конкурс Завода за унапређење образовања и васпитања за одобравање програма сталног стручног усаршавања наставника, васпитача и стручних сарадника за школску 2022/2023, 2023/2024 и 2024/2025 годину и исти је трајао до 25. децембра 2021. године. Преко Регионалног центра на конкурс је пријављено за програме аутора 15 програма, док је један програм наших сарадника акредитован преко Мреже РЦ и ЦСУ. Објава одобрених програма је у јуну месецу 2022. године и преко Регионалног центра одобрено је 10 програма, као и један програм преко Мреже РЦ и ЦСУ.

**ЛИСТА**

одобрених програма сталног стручног усавршавања наставника, васпитача и стручних сарадника за школску 2022/2023, 2023/2024 и 2024/2025. годину

|  |  |  |  |
| --- | --- | --- | --- |
| Кат.бр. | НАЗИВ ПРОГРАМА | КОМПЕТЕНЦИЈА КОЈУ ПРОГРАМ РАЗВИЈА КОД ЦИЉНЕ ГРУПЕ, ПРИОРИТЕТНА ОБЛАСТ | ОБЛАСТ |
| 34 | ВРШЊАЧКИ МЕДИЈАТОР У ПРОЦЕСУ НЕНАСИЛНОГ РЕШАВАЊА СУКОБА | К3,К23,П5 | Васпитни рад |
| 130 | ПРЕВЕНЦИЈА ВРШЊАЧКОГ НАСИЉА ФИЛМОМ И ФИЛМСКОМ АНИМАЦИЈОМ | К3, К23,П5 | Васпитни рад |
| 297 | ФИЛМ И ФИЛМСКА АНИМАЦИЈА КАО ИНОВАТИВНО ДИДАКТИЧКО СРЕДСТВО У КУРИКУЛУМУ | К2, П3 | Друштвене науке |
| 318 | ПРЕВЕНЦИЈОМ ДО ЗДРАВИХ СТИЛОВА ЖИВОТА | К3, К5, К17, К23, П5 | Здравствено васпитање |
| 594  | МЕЂУПРЕДМЕТНЕ КОМПЕТЕНЦИЈЕ – РАЗВИЈАЊЕ ФУНКЦИОНАЛНИХ ЗНАЊА И ВЕШТИНА КРОЗ НАСТАВУ ПРИРОДНИХ НАУКА И МАТЕМАТИКЕ | К2, П3 | Општа питања наставе |
| 661 | ОЦЕНА-ПУТОКАЗ КА НАПРЕТКУ | К2, К23,П2 | Општа питања наставе |
| 636 | ОБОГАЋЕН ЈЕДНОСМЕНСКИ РАД И ЂАЧКА ЗАДРУГА-БУДУЋНОСТ НАШЕ ШКОЛЕ | К3, К17, К23, П3 | Општа питања наставе |
| 920 | УПРАВЉАЊЕ ПРОЈЕКТИМА ИЗ ОБЛАСТИ ЗАШТИТЕ ЖИВОТНЕ СРЕДИНЕ | К2, П4 | Природне науке |
| 916 | СМИЉЕ И БОСИЉЕ- ПОДСТИЦАЈИ ЗА ИНТЕРДИСЦИПЛИНАРНЕ ЧАСОВЕ |  К2, П3 | Природне науке |
| 1005 | УПОТРЕБА РАЧУНАРА У ИНЖЕЊЕРСКОМ ДИЗАЈНУ И ПРОВЕРИ (CAD/CAE КОНЦЕПТ У ЕЛЕКТРОТЕХНИЦИ И МАШИНСТВУ) |  К1, П4 | Стручни предмети у средњем стручном образовању |
| 422 | НАСТАВА МАТЕМАТИКЕ ОРИЈЕНТИСАНА НА ИСХОДЕ-У ПРАКСИ-преко Мреже РЦ иЦСУ | К2,П4 | Математика |

Током 2024. године Регионални центар ће наставити активности ради промоције својих акредитованих програма стручних усавршавања, првенствено у околним градовима, али и широм Србије, при чему ће остваривати сарадњу са другим центрима за стручно усавршавање и основним и средњим школама из свих крајева Србије, као и у сарадњи са Мрежом Регионалних центара и Центара за стручно усавршавање.

**4.5. Промоција и популаризација науке и научних достигнућа**

 У оквиру Научног клуба Смедерево током 2024. године наставиће се са промоцијом и популаризацијом науке, научних истраживања и научних достигнућа организовањем многобројних догађаја (презентације, радионице, трибине и друго).

Циљ је да се наука промовише код малишана, ученика основних и средњих школа, али и да се за науку заинтересује и шира популација грађана Смедерева.

***Научни клуб Смедерево учествовао је и на Јавном позиву Центра за промоцију науке, Београд, за доделу средстава за Годишњи програм Научног клуба Смедерево за 2023/2024. годину.*** *Годишњи програм Научног клуба Смедерево за 2023/2024. годину одобрен је од стране Центра за промоцију науке у износу од 220.000 динара. Листа Годишњег програма садржи 6 пројеката, који се реализују у периоду од 01.09. 2023. до 01. 09. 2024. године:*

1. Сасвим природно- Марина Златановић и Јасмина Илић (4 активности)
2. Водич у прошлост Смедерева- Тијана Ђокић, Лидија Денковић и Наташа Голубовић (3 активности)
3. Средњовековно скривено благо-Марина Златановић, Емилија Ђорђевић, Исидора Ђорђевић и Јасмина Илић (3 активности)
4. Димитрије и Акиба Бен-Тијана Ђокић, Маријана Васиљевић и Наташа Голубовић (4 активности)
5. Магија светлости: Истраживање оптичких појава-Милена Живковић и Предраг Живковић (2 радионице)
6. „У корак с Нушићем“-време мерено смехотресом-Миљана Кравић и Ана Хранисављевић (3 радионице)

|  |  |  |  |  |  |  |
| --- | --- | --- | --- | --- | --- | --- |
| Р.бр. | Људски ресурси | Трошкови путовања | Трошкови за опрему | Трошкови за материјал | Остали трошкови | Збир |
| 1. | 24.000 | 6.000 | 0 | 12.000 | 0 | 42.000 |
| 2. | 24.000 | 9.000 | 0 | 8.000 | 3.000 | 44.000 |
| 3. | 18.000 | 7.000 | 0 | 15.000 | 0 | 40.000 |
| 4. | 24.000 | 14.000 | 0 | 1.500 | 0 | 39.500 |
| 5. | 20.000 | 5.000 | 0 | 0 | 0 | 25.000 |
| 6. | 20.000 | 6.000 | 0 | 3.500 | 0 | 29.500 |
| укупно | **130.000** | **47.000** | **0** | **40.000** | **3.000** | **220.000** |

 Током 2023. године из Годишњег програма Научног клуба реализовани су пројекти 3-„Средњовековно скривено благо“ и 5-„Магија светлости“ и реализовано је 65.000,00 динара, тако да се 4 пројекта планира током 2024. године , за које је обезбеђњно 155.000,00 динара уплаћених од стране Центра за промоцију науке Београд.

 Јавни позив за промоцију и популаризацију науке у 2024. години је отворен 20. фебруара и биће отворен до 20. марта, при чему је исти обавезан за годишњи програм за Научни клуб који се одобрава до 250.000 динара на предложени програм, а динамика усвајања финалног годишњег програма за период септембар 2024.-септембар 2025. године је 24. април 2024. године. У истој динамици спроводи се и јавни позив за појединачне пројекте из категорије 1 Центра за промоцију науке где је могуће финансирање до 120.000 динара по Научном клубу, где се укључујемо у промоцију и припрему учесника за пројекте по јавном позиву.

**4.6. Искоришћеност смештајних капацитета**

Како се Регионални центар за професионални развој запослених у образовању Смедерево финансира из буџета Града Смедерева, а приходима Буџета доприноси и обављањем одређених делатности за остварење истих- наплатом у корист буџета прихода од продаје добара и услуга у корист нивоа градова, као једна од важних програмских активности намеће се што фреквентније коришћење смештајних капацитета. Иако се на искоришћеност овог ресурса мало може утицати, јер установа није отвореног типа у тој делатности, покушај који је постојао и претходних година биће актуелан и током 2024. године – да се промоцијом рада установе привуче што већи број корисника који би у Регионалном центру организовали вишедневне облике едукације и да се тиме остваре што већи приходи.

 в. д. директора

Љиљана Животић-Живановић